CELEX: 32007D0442
Language: fi
Date: 2007-06-21 00:00:00
Title: 2007/442/EY: Komission päätös, tehty 21 päivänä kesäkuuta 2007 , eräiden tehoaineiden sisällyttämättä jättämisestä neuvoston direktiivin 91/414/ETY liitteeseen I ja näitä tehoaineita sisältäville kasvinsuojeluaineille annettujen lupien peruuttamisesta (tiedoksiannettu numerolla K(2007) 2576) (ETA:n kannalta merkityksellinen teksti)

28.6.2007   
            
            
               FI
            
            
               Euroopan unionin virallinen lehti
            
            
               L 166/16
            
         KOMISSION PÄÄTÖS,
   tehty 21 päivänä kesäkuuta 2007,
   eräiden tehoaineiden sisällyttämättä jättämisestä neuvoston direktiivin 91/414/ETY liitteeseen I ja näitä tehoaineita sisältäville kasvinsuojeluaineille annettujen lupien peruuttamisesta
   (tiedoksiannettu numerolla K(2007) 2576)
   (ETA:n kannalta merkityksellinen teksti)
   (2007/442/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (1) ja erityisesti sen 8 artiklan 2 kohdan neljännen alakohdan,
   sekä katsoo seuraavaa:
   
               (1)
            
            
               Direktiivin 91/414/ETY 8 artiklan 2 kohdassa säädetään, että jäsenvaltio voi 12 vuoden kuluessa kyseisen direktiivin tiedoksi antamisesta sallia, että markkinoille saatetaan sellaisia kasvinsuojeluaineita, jotka sisältävät kyseisen direktiivin liitteeseen I kuulumattomia tehoaineita ja jotka ovat jo olleet markkinoilla kaksi vuotta direktiivin tiedoksi antamisen jälkeen, samalla kun kyseisiä tehoaineita tutkitaan vaiheittain työohjelman mukaisesti.
            
         
               (2)
            
            
               Komission asetuksissa (EY) N:o 1112/2002 (2) ja (EY) N:o 2229/2004 (3) säädetään direktiivin 91/414/ETY 8 artiklan 2 kohdassa tarkoitetun työohjelman neljännen vaiheen täytäntöönpanoa koskevista yksityiskohtaisista säännöistä.
            
         
               (3)
            
            
               Asetuksessa (EY) N:o 2229/2004 säädetään Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian tuottajien mahdollisuudesta osallistua työohjelman neljänteen vaiheeseen ja niiden aineiden tarkastelun järjestämisestä, jotka olivat markkinoilla kyseisissä jäsenvaltioissa 30 päivänä huhtikuuta 2004 ja jotka eivät sisältyneet työohjelmaan.
            
         
               (4)
            
            
               Eräiden tehoaineiden osalta yksikään tuottaja ei ole tehnyt asetuksen (EY) N:o 2229/2004 4 artiklan 1 kohdan mukaista ilmoitusta. Komissio saattoi asian jäsenvaltioiden tietoon 18 päivänä marraskuuta 2005, mutta yksikään uusi jäsenvaltio ei ole ilmoittanut kiinnostustaan määräaikaan mennessä.
            
         
               (5)
            
            
               Eräiden toisten tehoaineiden osalta kaikki ilmoittajat ovat peruuttaneet osallistumisensa työohjelmaan. Komissio saattoi asian jäsenvaltioiden tietoon 4 päivänä huhtikuuta 2006. Vain kolmessa tapauksessa jäsenvaltiot ovat päättäneet asetuksen (EY) N:o 2229/2004 14 artiklan 3 kohdan mukaisesti toimia ilmoittajina osallistuakseen työohjelmaan.
            
         
               (6)
            
            
               Eräiden tehoaineiden osalta ei ole toimitettu yhtään täydellistä asiakirja-aineistoa eikä yksikään jäsenvaltio ole ilmoittanut halukkuuttaan toimia ilmoittajana.
            
         
               (7)
            
            
               Johdanto-osan 4, 5 ja 6 kappaleessa tarkoitettuja tehoaineita ei tämän vuoksi pitäisi sisällyttää direktiivin 91/414/ETY liitteeseen I, ja jäsenvaltioiden olisi peruutettava kaikki kyseisiä tehoaineita sisältävien kasvinsuojeluaineiden luvat.
            
         
               (8)
            
            
               Komissio on yhdessä jäsenvaltioiden asiantuntijoiden kanssa arvioinut eräistä tällaisista tehoaineista esitetyt tiedot, joiden mukaan kyseisten tehoaineiden käyttöä on tarpeen jatkaa. Tämän vuoksi on nykytilanteessa perusteltua sallia mahdollisen riskin minimointiin tähtäävin tiukoin edellytyksin pidempi määräaika lupien peruuttamiselle sellaisissa oleellisissa käyttötarkoituksissa, joita varten ei ole tehokkaita vaihtoehtoisia tuotteita.
            
         
               (9)
            
            
               Niiden tehoaineiden osalta, joita sisältävien kasvinsuojelutuotteiden markkinoilta poistamiseen jää vain lyhyt ennakkovaroitusaika, on kohtuullista myöntää lisäaikaa enintään 12 kuukautta nykyisten varastojen hävittämistä, varastointia, markkinoille saattamista ja käyttöä varten, jotta kyseisiä varastoja voidaan käyttää enää yhdellä kasvukaudella. Niissä tapauksissa, joissa on säädetty pidemmästä ennakkovaroitusajasta, sitä voidaan lyhentää niin että se päättyy kasvukauden lopussa.
            
         
               (10)
            
            
               Tällä päätöksellä ei rajoiteta mahdollisuutta esittää direktiivin 91/414/ETY 6 artiklan 2 kohdan säännösten mukaisesti kyseisiä tehoaineita koskeva hakemus niiden mahdolliseksi sisällyttämiseksi liitteeseen I.
            
         
               (11)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Tämän päätöksen liitteessä I lueteltuja tehoaineita ei sisällytetä tehoaineina direktiivin 91/414/ETY liitteeseen I.
   2 artikla
   Jäsenvaltioiden on varmistettava, että:
   
               a)
            
            
               liitteessä I lueteltuja tehoaineita sisältävien kasvinsuojeluaineiden luvat peruutetaan viimeistään 22 päivänä joulukuuta 2007;
            
         
               b)
            
            
               kyseisiä tehoaineita sisältäville kasvinsuojeluaineille ei myönnetä lupia eikä niiden lupia uusita tämän päätöksen julkaisemispäivästä lähtien.
            
         3 artikla
   1.   Poiketen siitä, mitä 2 artiklassa säädetään, liitteen II sarakkeessa B mainittu jäsenvaltio voi pitää voimassa kyseisen liitteen sarakkeessa A lueteltuja aineita sisältävien kasvinsuojeluaineiden luvat kyseisen liitteen sarakkeessa C lueteltuja käyttötarkoituksia varten 30 päivään kesäkuuta 2010 saakka edellyttäen, että seuraavat ehdot täyttyvät:
   
               a)
            
            
               jäsenvaltio varmistaa, että käytön jatkaminen ei vaikuta haitallisesti ihmisten tai eläinten terveyteen eikä kohtuuttomasti ympäristöön;
            
         
               b)
            
            
               jäsenvaltio varmistaa, että tällaiset markkinoilla edelleen olevat kasvinsuojeluaineet merkitään uudelleen sen takaamiseksi, että merkinnät vastaavat rajoitettuja käyttöedellytyksiä;
            
         
               c)
            
            
               jäsenvaltio toteuttaa mahdollisten riskien lieventämiseksi kaikki aiheelliset riskinhallintatoimenpiteet;
            
         
               d)
            
            
               jäsenvaltio varmistaa, että kyseisiin käyttötarkoituksiin pyritään vakavasti löytämään vaihtoehtoisia tuotteita.
            
         2.   Jäsenvaltioiden, jotka soveltavat 1 kohdassa säädettyä poikkeusta, on ilmoitettava komissiolle 1 kohdan ja erityisesti sen a–d alakohdan mukaisesti toteutetuista toimenpiteistä viimeistään 31 päivänä joulukuuta kunakin vuonna.
   4 artikla
   Jäsenvaltioiden direktiivin 91/414/ETY 4 artiklan 6 kohdan mukaisesti mahdollisesti myöntämän lisäajan on oltava mahdollisimman lyhyt.
   Edellä olevan 2 artiklan mukaisesti peruutettavien lupien osalta lisäajan on päätyttävä viimeistään 22 päivänä joulukuuta 2008.
   Edellä olevan 3 artiklan mukaisesti peruutettavien lupien osalta lisäajan on päätyttävä viimeistään 31 päivänä joulukuuta 2010.
   5 artikla
   Tämä päätös on osoitettu kaikille jäsenvaltioille.
   
      Tehty Brysselissä 21 päivänä kesäkuuta 2007.
      
         
            Komission puolesta
         
         Markos KYPRIANOU
         
            Komission jäsen
         
      
   
   
      (1)  EYVL L 230, 19.8.1991, s. 1. Direktiivi sellaisena kuin se on viimeksi muutettuna komission direktiivillä 2007/31/EY (EUVL L 140, 1.6.2007, s. 44).
   
      (2)  EYVL L 168, 27.6.2002, s. 14.
   
      (3)  EUVL L 379, 24.12.2004, s. 13.
   LIITE I
   Luettelo tehoaineista, joita ei ole sisällytetty tehoaineina direktiivin 91/414/ETY liitteeseen I
   A   osa
   2-hydroksietyylibutyylisulfidi
   2-naftyloksiasetamidi
   3-fenyyli2-propenaali (kanelialdehydi)
   Aminohapot/gamma-aminovoihappo
   Ammoniumkarbonaatti
   Pikiaineet
   Kalsiumkloridi
   Kalsiumhydroksidi
   Kaseiini
   Kitosaani
   Cis-tseatiini
   Sitronelloli
   Sitrusuute/greippiuute
   Sitrusuute/greipinsiemenuute
   Havupuuneulasjauhe
   Näsiäöljy
   EDTA ja sen suolat
   Menta piperata -uute
   Punatammiuute, prickly pear -kaktuksen uute, tuoksusumakkiuute, red mangrove -uute
   Rasvahapot/Isovoihappo (CAS 79–31–2)
   Rasvahapot/Isovaleriaanahappo (CAS 503–74–2)
   Rasvahapot / kaliumsuola – kapryylihappo (CAS 124–07–2)
   Rasvahapot / kaliumsuola – mäntyrasvahappo (CAS 61790–12–3)
   Rasvahapot/valeriaanahappo
   Foolihappo
   Muurahaishappo
   Valkosipulimassa
   Gelatiini
   Rautapyrofosfaatti
   Lanoliini
   Lesitiini
   Maitoalbumiini
   Sinappijauhe
   Oleiini
   Parafiiniöljy / (CAS 64741–88–4)
   Parafiiniöljy / (CAS 64741–89–5)
   Parafiiniöljy / (CAS 64741–97–5)
   Parafiiniöljy / (CAS 64742–55–8)
   Parafiiniöljy / (CAS 64742–65–0)
   Parafiiniöljy / (CAS 8012–95–1)
   Paloöljyt / (CAS 74869–22–0)
   Paloöljyt / (CAS 64742–55–8/64742–57–7)
   Kasviöljyt/oliiviöljy
   Kasviöljyt / eteerinen öljy (eugenoli)
   Kasviöljyt/guajakkipuuöljy
   Kasviöljyt/valkosipuliöljy
   Kasviöljyt/sitruunaheinäöljy
   Kasviöljyt/appelsiiniöljy
   Kasviöljyt/mäntyöljy
   Kasviöljyt/soijaöljy
   Kasviöljyt/auringonkukkaöljy
   Kasviöljy/ylang-ylangöljy
   Styreenin ja akryyliamidin polymeeri
   Makukarkottimet, kasvi- tai eläinperäiset / elintarvikekäyttöön soveltuva uute / fosforihappo ja kalajauho
   Mehiläiskittivaha
   Hajukarkottimet, eläin- tai kasviperäiset / eteeriset öljyt
   Hajukarkottimet, eläin- tai kasviperäiset / rasvahapot, kalaöljy
   Hajukarkottimet, eläin- tai kasviperäiset / raaka mäntyöljy (CAS 93571–80–3)
   Natriumbikarbonaatti
   B   osa
   1-metoksi-4-propenyylibentseeni (anetoli)
   1-metyyli-4-isopropylideenisykloheks-1-eeni (terpinoleeni)
   2-etyyli-1, 6-dioksaspiro (4,4) nonaani (kalkograani)
   2-etyyli-1, 6-dioksaspiro (4,4) nonaani
   2-metoksipropan-1-oli
   2-metoksipropan-2-oli
   2-metyyli-3-buten-2-oli
   2-metyyli-6-metyleeni-2, 7-oktadien-4-oli (ipsdienoli)
   2-metyyli-6-metyleeni-7-okten-4-oli (ipsenoli)
   2, 6, 6-trimetyylibisyklo [3.1.1] hept-2-eeni (alfa-pineeni)
   4, 6, 6-trimetyyli-bisyklo[3.1.1]hept-3-en-oli, ((S)-cis-verbenoli)
   3-metyyli-3-buten-1-oli
   3, 7, 7-trimetyylibisyklo [4.1.0] hept-3-eeni (3-kareeni)
   (E)-2-metyyli-6-metyleeni-2, 7-oktadien-1-oli (myrsenoli)
   E- 9-dodeken-1-yyliasetaatti
   (8E, 10E) – 8, 10-dodekadien-1-yyliasetaatti
   (E, Z)-8, 10-tetradekadienyyli
   (E/Z)-9-dodekenyyliasetaatti; (E/Z)-9-dodeken-1-oli; (Z)-11-tetradeken-1-yyliasetaatti
   (IR)-1,3,3-trimetyyli-4,6-dioksatrisyklo[3.3.1.0] nonaani (lineatiini)
   Metyyli-p-hydroksibentsoaatti
   p-hydroksibentsoehappo
   C   osa
   
      Agrobacterium radiobacter K 84
   
      Bacillus sphaericus
   
   
      Bacillus subtilis -kanta IBE 711
   
      Baculovirus GV
   
      Neodiprion sertifer nuclear polyhedrosis -virus
   D   osa
   Brodifakumi
   Kloraloosi
   Kloorifasinoni
   Trikalsiumfosfaatti
   F   osa
   Formaldehydi
   Glutaraldehydi
   Tervahappo, korkealla kiehuva (HBTA), ilmoitettu desinfiointiaineena
   Vetyperoksidi
   Peretikkahappo
   Foksiimi
   Natrium-p-tolueenisulfonikloramidi
   G   osa
   1,3,5-tir-(2-hydroksietyyli)-heksa-hydro-s-triatsyyni
   2-merkaptobentsotiatsoli
   2-metoksi-5-nitrofenoli, natriumsuola
   3-(3-bentsyylioksikarbonyyli-metyyli)-2-bentsotiatsolinoni (bentsolinoni)
   Biohumus
   Kumyylifenoli
   Kuparikompleksi: 8-hydroksikinoliini ja salisyylihappo
   Etaanidiaali (glyoksaali)
   Flufentsiini
   Flumetsulaami
   Heksametyleenitetramiini
   Laktofeeni
   Jasmonihappo
   N-fenyyliftalaamihappo
   LIITE II
   Luettelo 3 artiklan 1 kohdassa tarkoitetuista luvista
   
               Sarake A
            
            
               Sarake B
            
            
               Sarake C
            
         
               Tehoaine
            
            
               Jäsenvaltio
            
            
               Käyttötarkoitus
            
         
               Kitosaani (ryhmä A)
            
            
               Puola
            
            
               Vihannekset ja koristekasvit
            
         
               Havupuuneulasjauhe (ryhmä A)
            
            
               Latvia
            
            
               Vadelmat, sipulit, porkkanat, kaalit, retiisit, lantut ja gladiolukset
            
         
               Kalsiumkloridi (ryhmä A)
            
            
               Alankomaat
            
            
               Juurisikurit
            
         
               Espanja
            
            
               Omenat ja päärynät
            
         
               Kalsiumhydroksidi (ryhmä A)
            
            
               Alankomaat
            
            
               Hedelmätarhat ja hedelmäpuutaimistot
            
         
               Cis-tseatiini (ryhmä A)
            
            
               Portugali
            
            
               Viljojen, vihannesten, hedelmätarhojen, viinitarhojen, sitrushedelmien, koristekasvien ja metsien kasvunsäätelyaineena käytettävä kasviuute
            
         
               Sitrusuute/greippiuute (ryhmä A)
            
            
               Puola
            
            
               Vihannekset, koristekasvit ja siementenkäsittelyt, sisävarustusten desinfiointi
            
         
               EDTA ja sen suolat (ryhmä A)
            
            
               Puola
            
            
               Puutaimistot
            
         
               
                  Menta piperata -uute (ryhmä A)
            
            
               Puola
            
            
               Siementen käsittely ennen kylvöä
            
         
               Punatammiuute, prickly pear -kaktuksen uute, tuoksusumakkiuute, red mangrove -uute (ryhmä A)
            
            
               Puola
            
            
               Sokerijuurikas
            
         
               Rasvahapot/isovaleriaanahappo (ryhmä A)
            
            
               Puola
            
            
               Perunat, maissit, viljat ja juurikkaat
            
         
               Rasvahapot/isovoihappo (ryhmä A)
            
            
               Puola
            
            
               Perunat, maissit, viljat ja juurikkaat
            
         
               Rasvahapot / kaliumsuola – kapryylihappo (CAS 124–07–2) (ryhmä A)
            
            
               Puola
            
            
               Rikkakasvien ja sammalten hallinta puutarhoissa ja virkistysalueilla
            
         
               Foolihappo (ryhmä A)
            
            
               Espanja
            
            
               Hedelmätarhat, oliivit, sitrukset, mansikat ja vihannekset
            
         
               Muurahaishappo (ryhmä A)
            
            
               Alankomaat
            
            
               Sikurit
            
         
               Valkosipulimassa (ryhmä A)
            
            
               Puola
            
            
               Vihannekset ja koristekasvit
            
         
               Lanoliini (ryhmä A)
            
            
               Slovakia
            
            
               Metsänistutukset
            
         
               Lesitiini (ryhmä A)
            
            
               Itävalta
            
            
               Mustaherukat ja hedelmävihannekset
            
         
               Saksa
            
            
               Koristekasvit, hedelmätarhat, pienet marjat, maustekasvit, yrtit ja vihannekset
            
         
               Parafiiniöljy / (CAS 64741–88–4) (ryhmä A)
            
            
               Puola
            
            
               Siemenperunat
            
         
               Parafiiniöljy / (CAS 8012–95–1) (ryhmä A)
            
            
               Unkari
            
            
               Hedelmäpuut, rypäleviinit, pippurit, kurkut, sokerijuurikkaat, koristekasvit ja marjat
            
         
               Espanja
            
            
               Viljat
            
         
               Kasviöljyt/appelsiiniöljy (ryhmä A)
            
            
               Puola
            
            
               Salaatit
            
         
               Hajukarkottimet, eläin- tai kasviperäiset / raaka mäntyöljy (CAS 93571–80–3) (ryhmä A)
            
            
               Liettua
            
            
               Metsänistutukset
            
         
               Makukarkottimet, kasvi- tai eläinperäiset / elintarvikekäyttöön soveltuva uute / fosforihappo ja kalajauho (ryhmä A)
            
            
               Puola
            
            
               Perunat, juurikkaat, viljat, rapsit ja palkokasvit
            
         
               1-metoksi-4-propenyylibentseeni (anetoli) (ryhmä B)
            
            
               Puola
            
            
               Metsänistutukset
            
         
               Espanja
            
            
               Mantelit, kirsikat, luumut, omenat, melonit ja päärynät
            
         
               1-metyyli-4-isopropylideenisykloheks-1-eeni (terpinoleeni) (ryhmä B)
            
            
               Puola
            
            
               Metsänistutukset
            
         
               2,6,6-trimetyylibisyklo[3.1.1] hept 2-eeni (alfa-pineeni) (ryhmä B)
            
            
               Puola
            
            
               Metsänistutukset
            
         
               4,6,6-trimetyyli-bisyklo[3.1.1]hept-3-en-oli, ((S)-cis-verbenoli) (ryhmä B)
            
            
               Puola
            
            
               Metsänistutukset
            
         
               2-etyyli-1, 6-dioksaspiro (4,4) nonaani (kalkograani) (ryhmä B)
            
            
               Puola
            
            
               Metsänistutukset
            
         
               2-metyyli-3-buten-2-oli (ryhmä B)
            
            
               Puola
            
            
               Metsänistutukset
            
         
               3, 7, 7-trimetyylibisyklo [4.1.0] hept-3-eeni (3-kareeni) (ryhmä B)
            
            
               Puola
            
            
               Metsänistutukset
            
         
               (E)-2-metyyli-6-metyleeni-2, 7-oktadien-1-oli (myrsenoli) (ryhmä B)
            
            
               Puola
            
            
               Metsänistutukset
            
         
               2-metyyli-6-metyleeni-2, 7-oktadien-4-oli (ipsdienoli) (ryhmä B)
            
            
               Puola
            
            
               Metsänistutukset
            
         
               Metyyli-p-hydroksibentsoaatti (ryhmä B)
            
            
               Puola
            
            
               Metsänistutukset
            
         
               Brodifakumi (ryhmä D)
            
            
               Saksa ja Espanja
            
            
               Jyrsijöiden torjunta-aine: ainoastaan valmiina syötteinä, jotka sijoitetaan asianmukaisesti tätä tarkoitusta varten rakennettuihin syöttösuppiloihin. Vain ammattikäyttöön, edellyttää asianmukaisten suojainten käyttöä.
            
         
               Puola
            
            
               Jyrsijöiden ja maamyyrien torjunta-aine: ainoastaan valmiina syötteinä, jotka sijoitetaan asianmukaisesti tätä tarkoitusta varten rakennettuihin syöttösuppiloihin. Vain ammattikäyttöön, edellyttää asianmukaisten suojainten käyttöä.
            
         
               Kloraloosi (ryhmä D)
            
            
               Ranska
            
            
               
                  Corvus spp.- ja maamyyräkantojen hallintaan. Vain ammattikäyttöön, edellyttää asianmukaisten suojainten käyttöä. Rekisteröity lupa käyttöön syötteinä valvotuissa olosuhteissa kansallisen erityissääntelyn mukaisesti.
            
         
               Klorofasinoni (ryhmä D)
            
            
               Ranska, Saksa ja Espanja
            
            
               Jyrsijöiden torjunta-aine: ainoastaan valmiina syötteinä, jotka sijoitetaan asianmukaisesti tätä tarkoitusta varten rakennettuihin syöttösuppiloihin. Vain ammattikäyttöön, edellyttää asianmukaisten suojainten käyttöä.
            
         
               Glutaraldehydi (ryhmä F)
            
            
               Belgia
            
            
               Vain ammattikäyttöön, edellyttää asianmukaisten suojainten käyttöä. Maataloustyövälineiden, kuljetusajoneuvojen, tyhjien sientenviljelytilojen ja tyhjien kasvituotevarastojen desinfiointi.
            
         
               Ranska
            
            
               Vain ammattikäyttöön, edellyttää asianmukaisten suojainten käyttöä. Tyhjien kasvituotevarastojen ja maataloustyövälineiden desinfiointi.
            
         
               Puola
            
            
               Vain ammattikäyttöön, edellyttää asianmukaisten suojainten käyttöä. Maataloustyövälineiden, kuljetusajoneuvojen, tyhjien kasvituotevarastojen ja kasvihuoneiden desinfiointi.
            
         
               Vetyperoksidi (ryhmä F)
            
            
               Ranska
            
            
               Kasvihuoneiden, maataloustyövälineiden ja kasteluletkujen desinfiointi
            
         
               Alankomaat
            
            
               Kukkasipulit ja sikurit
            
         
               Yhdistynyt kuningaskunta
            
            
               Kukkasipulit ja perunanmukulat sekä kasvihuoneiden, maataloustyövälineiden ja -kaluston desinfiointi
            
         
               Peretikkahappo (ryhmä F)
            
            
               Ranska
            
            
               Kasvihuoneiden, maataloustyövälineiden ja kasteluletkujen desinfiointi
            
         
               Puola
            
            
               Kasvihuoneiden, varastojen sekä maataloustyövälineiden ja -kaluston desinfiointi
            
         
               Alankomaat
            
            
               Kukkasipulit
            
         
               Yhdistynyt kuningaskunta
            
            
               Kukkasipulit ja perunanmukulat sekä kasvihuoneiden, maataloustyövälineiden ja -kaluston desinfiointi
            
         
               Foksiimi
            
            
               Slovenia
            
            
               Maaperän käsittelyyn tarkoitettu hyönteisten torjunta-aine
            
         
               1,3,5-tir-(2-hydroksietyyli)-heksa-hydro-s-triatsyyni (ryhmä G)
            
            
               Puola
            
            
               Työvälineet, kasvihuoneet, koneet ja muu maatalouskalusto
            
         
               Heksametyleenitetramiini (ryhmä G)
            
            
               Slovakia
            
            
               Metsänistutukset
            
         
               Biohumus (ryhmä G)
            
            
               Puola
            
            
               Koristekasvit ja kasvun vahvistaminen
            
         
               Flufentsiini (ryhmä G)
            
            
               Unkari
            
            
               Hedelmäpuut, rypäleviini, marjat, vihannekset ja koristepuut
            
         
               Etaanidiaali (glyoksaali) (ryhmä G)
            
            
               Puola
            
            
               Vain ammattikäyttöön, edellyttää asianmukaisten suojainten käyttöä. Maataloustyövälineiden, kuljetusajoneuvojen, kasvihuoneiden ja tyhjien kasvituotevarastojen desinfiointi.
            
         
               N-fenyyliftalaamihappo (ryhmä G)
            
            
               Unkari
            
            
               Vihannekset, auringonkukat, soijat, sinimailaset, lupiinit, veriapilat, rapsit, riisit, hapankirsikat, omenat ja rypäleviinit